title: Регламент за изпълнение (ЕС) 2015/2000 на Комисията от 9 ноември 2015 година за изменение на регламенти (ЕО) № 546/2003, (ЕО) № 1342/2003, (ЕО) № 952/2006, (ЕО) № 826/2008, (ЕО) № 1295/2008, (ЕО) № 1296/2008, (ЕС) № 1272/2009, (ЕС) № 738/2010, както и регламенти за изпълнение (ЕС) № 543/2011 и (ЕС) № 511/2012 по отношение на задълженията за нотифициране в рамките на общата организация на селскостопанските пазари

text:
               10.11.2015

               BG

               Официален вестник на Европейския съюз

               L 292/4

         РЕГЛАМЕНТ ЗА ИЗПЪЛНЕНИЕ (ЕС) 2015/2000 НА КОМИСИЯТА
   от 9 ноември 2015 година
   за изменение на регламенти (ЕО) № 546/2003, (ЕО) № 1342/2003, (ЕО) № 952/2006, (ЕО) № 826/2008, (ЕО) № 1295/2008, (ЕО) № 1296/2008, (ЕС) № 1272/2009, (ЕС) № 738/2010, както и регламенти за изпълнение (ЕС) № 543/2011 и (ЕС) № 511/2012 по отношение на задълженията за нотифициране в рамките на общата организация на селскостопанските пазари
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 223, параграф 3 от него,
   като има предвид, че:

               (1)

               В Регламент (ЕО) № 792/2009 на Комисията (2) са установени общи правила за нотифицирането на информация и документи от страна на държавите членки до Комисията. Тези правила обхващат по-специално задължението на държавите членки да използват информационните системи, предоставени на тяхно разположение от Комисията, а също така и валидирането на правата на достъп на органите или отделните лица, оправомощени да изпращат нотификации. В Регламент (ЕО) № 792/2009 са определени също и общи принципи, приложими за информационните системи, така че те да гарантират автентичността, целостта и четливостта в течение на времето на документите и да осигуряват защита на личните данни. Задължението за използване на посочените информационни системи трябва да бъде предвидено във всеки регламент за установяване на специфично задължение за нотифициране.

               (2)

               Комисията разработи информационна система, която ѝ дава възможност да управлява по електронен път документи и процедури в рамките на собствените си вътрешни работни процедури, както и в своите отношения с органите, участващи в общата селскостопанска политика.

               (3)

               Посредством тази система могат да бъдат изпълнени няколко задължения за съобщаване и нотифициране, и по-специално предвидените в регламенти (ЕО) № 546/2003 (3), (ЕО) № 1342/2003 (4), (ЕО) № 952/2006 (5), (ЕО) № 826/2008 (6), (ЕО) № 1295/2008 (7), (ЕО) № 1296/2008 (8), (ЕС) № 1272/2009 (9), (ЕС) № 738/2010 (10) на Комисията, както и регламенти за изпълнение (ЕС) № 543/2011 (11) и (ЕС) № 511/2012 (12) на Комисията.

               (4)

               В интерес на ефикасното администриране и предвид натрупания опит някои задължения за нотифициране следва да бъдат изменени.

               (5)

               Регламенти (ЕО) № 546/2003, (ЕО) № 1342/2003, (ЕО) № 952/2006, (ЕО) № 826/2008, (ЕО) № 1295/2008, (ЕО) № 1296/2008, (ЕС) № 1272/2009, (ЕС) № 738/2010, както и регламенти за изпълнение (ЕС) № 543/2011 и (ЕС) № 511/2012 следва да бъдат съответно изменени.

               (6)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент (ЕО) № 546/2003 параграф 3 се заменя със следното:

      „3.   Уведомлението, посочено в параграф 1, се извършва в съответствие с Регламент (ЕО) № 792/2009 на Комисията (13).

   Член 2
   В член 16 от Регламент (ЕО) № 1342/2003 се добавят следните параграфи 3 и 4:

      „3.   Държавите членки не са длъжни да съобщават информацията, посочена в параграф 1, буква а), подточки ii) и iii) и в букви б) и в) през периодите, когато не съществува определено възстановяване при износ, експортна такса или хранителна помощ.
      4.   Уведомленията и съобщенията, посочени в параграфи 1 и 2, се извършват в съответствие с Регламент (ЕО) № 792/2009 на Комисията (14).

   Член 3
   В член 15а от Регламент (ЕО) № 952/2006 втората алинея се заменя със следния текст:

      „Преди края на всеки месец всяка държава членка изпраща на Комисията средните цени, отчетени на национално равнище, както и съответните общи количества и стандартни отклонения. Средните цени и стандартните отклонения се претеглят посредством количествата, съобщени от предприятията съгласно предишната алинея. Съобщаването се извършва в съответствие с Регламент (ЕО) № 792/2009 на Комисията (15).

   Член 4
   Член 12 от Регламент (ЕО) № 826/2008 се изменя, както следва:

               1)

               параграфи 3 и 4 се заменят със следното:
               „3.   Уведомленията по параграф 1, включително уведомленията за отсъствие на успешни оферти, се извършват в съответствие с Регламент (ЕО) № 792/2009.
               4.   По-подробна информация относно съобщенията се посочва в регламентите за откриване на въпросната процедура за възлагане на обществена поръчка.“;

               2)

               параграф 5 се заличава.

         Член 5
   В член 9 от Регламент (ЕО) № 1295/2008 се добавя следният параграф 5:

      „5.   Уведомленията, посочени в параграфи 2 и 4, се извършват в съответствие с Регламент (ЕО) № 792/2009 на Комисията (16).

   Член 6
   В Регламент (ЕО) № 1296/2008 член 21а се заменя със следното:

      „Член 21а
      Нотификациите по настоящия регламент се извършват в съответствие с Регламент (ЕО) № 792/2009 на Комисията (17).

   Член 7
   В Регламент (ЕС) № 1272/2009 член 58 се заменя със следния текст:

      „Член 58
      Метод, приложим към задълженията за нотифициране
      Нотификациите по настоящия регламент се извършват в съответствие с Регламент (ЕО) № 792/2009 на Комисията (18).

   Член 8
   В член 5 от Регламент (ЕС) № 738/2010 се добавя следният параграф 10:

      „10.   Уведомлението, посочено в параграф 9, се извършва в съответствие с Регламент (ЕО) № 792/2009 на Комисията (19).

   Член 9
   В член 146 от Регламент за изпълнение (ЕС) № 543/2011 параграф 3 се заменя със следното:

      „3.   Уведомленията, предвидени в член 9, параграф 2, член 18, параграфи 3 и 4, членове 97 и 128, член 129, параграф 1, членове 130 и 131, член 134, параграф 1 и настоящия член, както и предвиденото в член 92, параграф 1 искане, се извършват в съответствие с Регламент (ЕО) № 792/2009.“

   Член 10
   Регламент за изпълнение (ЕС) № 511/2012 се изменя, както следва:

               1)

               в член 1, параграф 1 се добавя следната буква г):

                           „г)

                           общият брой на признатите организации на производители, асоциации и междубраншови организации в края на предходната календарна година.“;

               2)

               в член 3, параграф 1 буква а) се заменя със следното:

                           „а)

                           общото количество сурово мляко, с разбивка по държави членки на производство, доставено на тяхна територия по договори, сключени от признатите организации на производители и асоциации в съответствие с член 149, параграф 2, буква е) от Регламент (ЕС) № 1308/2013 на Европейския парламент и на Съвета (20) през предходната календарна година, за което са нотифицирани компетентните органи съгласно член 2, параграф 3 от настоящия регламент, като се посочва броят на организации на производители и асоциации и съответните количества.

                  (20)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).“;"

               3)

               вмъква се следният член 5а:
               „Член 5а
               Уведомленията, посочени в настоящия регламент, с изключение на тези, посочени в член 3, параграф 2, се извършват в съответствие с Регламент (ЕО) № 792/2009 на Комисията (21).

                  (21)  Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (ОВ L 228, 1.9.2009 г., стр. 3).“"

         Член 11
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 16 ноември 2015 г.
   Член 3 обаче се прилага, считано от 1 октомври 2016 г.

      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено в Брюксел на 9 ноември 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (ОВ L 228, 1.9.2009 г., стр. 3).

      (3)  Регламент (ЕО) № 546/2003 на Комисията от 27 март 2003 г. относно някои съобщения на данни във връзка с прилагането на Регламенти (ЕИО) № 2771/75, (ЕИО) № 2777/75 и (ЕИО) № 2783/75 на Съвета в секторите яйца и птиче месо (ОВ L 81, 28.3.2003 г., стр. 12).

      (4)  Регламент (ЕО) № 1342/2003 на Комисията от 28 юли 2003 г. относно определяне на специални подробни правила за прилагане на режима на вносни и износни лицензии в сектора на зърнените култури и в сектора на ориза (ОВ L 189, 29.7.2003 г., стр. 12).

      (5)  Регламент (ЕО) № 952/2006 на Комисията от 29 юни 2006 г. за установяване на подробни правила за прилагането на Регламент (ЕО) № 318/2006 на Съвета по отношение на управлението на пазара на захарта в Общността и системата от квоти (ОВ L 178, 1.7.2006 г., стр. 39).

      (6)  Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (ОВ L 223, 21.8.2008 г., стр. 3).

      (7)  Регламент (ЕО) № 1295/2008 на Комисията от 18 декември 2008 г. относно вноса на хмел от трети страни (ОВ L 340, 19.12.2008 г., стр. 45).

      (8)  Регламент (ЕО) № 1296/2008 на Комисията от 18 декември 2008 г. за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия (ОВ L 340, 19.12.2008 г., стр. 57).

      (9)  Регламент (ЕС) № 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) № 1234/2007 на Съвета относно изкупуване и продаване на селскостопански продукти при публична интервенция (ОВ L 349, 29.12.2009 г., стр. 1).

      (10)  Регламент (ЕС) № 738/2010 на Комисията от 16 август 2010 г. за определяне на подробни правила относно плащанията към организации на производители в сектора на хмела в Германия (ОВ L 216, 17.8.2010 г., стр. 11).

      (11)  Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ L 157, 15.6.2011 г., стр. 1).

      (12)  Регламент за изпълнение (ЕС) № 511/2012 на Комисията от 15 юни 2012 г. относно нотификациите, отнасящи се до организациите на производители и междубраншовите организации и до преговорите за сключване на договори и договорните отношения, предвидени в Регламент (ЕО) № 1234/2007 на Съвета, в сектора на млякото и млечните продукти (ОВ L 156, 16.6.2012 г., стр. 39).


title: Регламент за изпълнение (ЕС) 2017/1390 на Комисията от 26 юли 2017 година за изменение за 272-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
               27.7.2017

               BG

               Официален вестник на Европейския съюз

               L 195/11

         РЕГЛАМЕНТ ЗА ИЗПЪЛНЕНИЕ (ЕС) 2017/1390 НА КОМИСИЯТА
   от 26 юли 2017 година
   за изменение за 272-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграфи 1 и 5 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.

               (2)

               На 20 юли 2017 г. Комитетът по санкциите към Съвета за сигурност на Организацията на обединените нации реши да добави шест лица и четири образувания към списъка на лицата, групите и образуванията, спрямо които следва да се прилага замразяването на средства и икономически ресурси, и заличи от списъка едно образувание. Поради това приложение I към Регламент (ЕО) № 881/2002 следва да бъде съответно изменено.

               (3)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 юли 2017 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  1.

                  В категорията „Физически лица“ се добавят следните вписвания:

                              а)

                                 „Alexanda Amon Kotey (лицето е известно още като: a) Alexe Kotey; б) Alexanda Kote). Дата на раждане: 13.12.1983 г. Място на раждане: Лондон, Обединено кралство. Гражданство: британско. Паспорт №: Обединено кралство Великобритания и Северна Ирландия 094477324, издаден на 5.3.2005 г. Друга информация: Физическо описание: цвят на очите: тъмно кафяв; цвят на косата: черен; цвят на кожата: тъмен. Отличителни белези: брада. Етнически произход: Ганайски кипърец. Дата на определянето, посочено в член 7г, параграф 2, буква и): 20.7.2017 г.“

                              б)

                                 „Elshafee El Sheikh (лицето е известно още като: a) El Shafee Elsheikh; б) Alshafee El-Sheikh). Дата на раждане: 16.7.1988 г. Дата на раждане: Лондон, Обединено кралство. Гражданство: британско. Паспорт №: Обединено кралство Великобритания и Северна Ирландия 801121547, издаден на 16.6.2009 г. (издаден от паспортната служба на Обединеното кралство с дата на валидност 16.6.2019 г., отменен през декември 2014 г.). Друга информация: Физическо описание: цвят на очите: тъмно кафяв; цвят на косата: черен; цвят на кожата: тъмен. Отличителни белези: брада. Име на майката: Maha Elgizouli. Дата на определянето, посочено в член 7г, параграф 2, буква и): 20.7.2017 г.“

                              в)

                                 „Muhammad Bahrum Naim Anggih Tamtomo (лицето е известно още като: a) Bahrun Naim; б) Anggih Tamtomo; в) Abu Rayyan; г) Abu Rayan; д) Abu Aisyah). Дата на раждане: 6.9.1983 г. Място на раждане: а) Surakarta, Индонезия; б) Pekalongan, Индонезия. Гражданство: индонезийско. Адрес: а) Алепо, Сирийска арабска република, б) Рака, Сирийска арабска република. Дата на определянето, посочено в член 7г, параграф 2, буква и): 20.7.2017 г.“

                              г)

                                 „Malik Ruslanovich Barkhanoev (лицето е известно още като: а) Saifuddin; б) Saifuddin al-Ingushi; в) Saifuddin Ingushi). Дата на раждане: 14.3.1992 г. Място на раждане: село Ordzhonikidzevskaya, регион Sunzhenskiy, Ингушетия, Руска федерация. Гражданство: руско. Адрес: Мосул, Ирак. Дата на определянето, посочено в член 7г, параграф 2, буква и): 20.7.2017 г.“

                              д)

                                 „Murad Iraklievich Margoshvili (лицето е известно още като: а) Zurab Iraklievich Margoshvili; б) Murad Akhmedovich Madayev; в) Lova Madayev; г) Abu-Muslim Al-Shishani; д) Muslim; е) Lava; ж) John; з) George; и) Arthur; й) Sedoy). Дата на раждане: 15.1.1970 г. Място на раждане: Грозни, Република Чечения, Руска федерация. Гражданство: a) руско; б) грузинско. Дата на определянето, посочено в член 7г, параграф 2, буква и): 20.7.2017 г.“

                              е)

                                 „OMAN ROCHMAN Ustadz (лицето е известно още като: а) Oman Rahman; б) Abu Sulaiman Aman Abdurrahman Al-Arkhabiliy; в) Aman Abdul Rahman; г) Aman Abdurahman; д) Aman Abdurrachman; е) Oman Abdulrohman; ж) Oman Abdurrahman; з) Aman Abdurrahman). Дата на раждане: 5.1.1972 г. Място на раждане: Sumedang, Индонезия. Гражданство: индонезийско. Адрес: Затвора Pasir Putih, остров Nusa Kambangan, Индонезия. Дата на определянето, посочено в член 7г, параграф 2, буква и): 20.7.2017 г.“

                  2.

                  В категорията „Юридически лица, групи и образувания“ се добавят следните вписвания:

                              а)

                                 „HANIFA MONEY EXCHANGE OFFICE (КЛОН, НАМИРАЩ СЕ В ALBU KAMAL, СИРИЙСКА АРАБСКА РЕПУБЛИКА) (други имена: a) Hanifah Currency Exchange; б) Hanifeh Exchange; в) Hanifa Exchange; г) Hunaifa Office; д) Hanifah Exchange Company; е) Hanifa Money Exchange Office). Адрес: Albu Kamal (Al-Bukamal), Сирийска арабска република. Друга информация: фирма за обмен на валута в Albu Kamal (Al-Bukamal), Сирийска арабска република. Дата на определянето, посочено в член 7г, параграф 2, буква и): 20.7.2017 г.“

                              б)

                                 „SELSELAT AL-THAHAB (други имена: а) Silsilet al Thahab; б) Selselat al Thahab For Money Exchange; в) Silsilat Money Exchange Company; г) Silsilah Money Exchange Company; д) Al Silsilah al Dhahaba; е) Silsalat al Dhab). Адрес: а) Al-Kadhumi Complex, Al-Harthia, Багдад, Ирак; б) Al-Abbas Street, Karbala, Ирак. Дата на определянето, посочено в член 7г, параграф 2, буква и): 20.7.2017 г.“

                              в)

                                 „Jaysh Khalid Ibn al Waleed (други имена: a) Khalid ibn al-Walid Army; б) Liwa Shuhada al-Yarmouk; в) Harakat al-Muthanna al-Islamia). Дата на определянето, посочено в член 7г, параграф 2, буква и): 20.7.2017 г.“

                              г)

                                 „Jund Al Aqsa (други имена: а) The Soldiers of Aqsa; б) Soldiers of Aqsa; в) Sarayat Al Quds). Адрес: а) Idlib Governorate, Сирийска арабска република; б) Hama Governorate, Сирийска арабска република. Дата на определянето, посочено в член 7г, параграф 2, буква и): 20.7.2017 г.“

                  3.

                  В категорията „Физически лица“ се заличава следното вписване:
                  „Othman Deramchi (известен още като Abou Youssef). Адрес: Алжир. Дата на раждане: 7.6.1954 г. Месторождение: Tighennif, Алжир. Гражданство: алжирско. Други сведения: (a) италиански данъчен код DRMTMN54H07Z301T, б) депортиран от Италия в Алжир на 22.8. 2008 г., в) тъст на Djamel Lounici. Дата на определянето, посочено в член 2a, параграф 4, буква б): 17.3.2004 г.“


title: Регламент за Изпълнение (EС) № 477/2014 на Съвета от 12 май 2014 година за изпълнение на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

text:
               12.5.2014

               BG

               Официален вестник на Европейския съюз

               L 137/3

         РЕГЛАМЕНТ ЗА ИЗПЪЛНЕНИЕ (EС) № 477/2014 НА СЪВЕТА
   от 12 май 2014 година
   за изпълнение на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
   като има предвид, че:

               (1)

               На 17 март 2014 г. Съветът прие Регламент (ЕС) № 269/2014.

               (2)

               Предвид сериозното положение Съветът смята, че в списъка на подлежащите на ограничителни мерки физически и юридически лица, образувания и органи, който се съдържа в приложение I към Регламент (ЕС) № 269/2014, следва да бъдат добавени и други лица и образувания.

               (3)

               Поради това приложение I към Регламент (ЕС) № 269/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Лицата и образуванията, изброени в приложението към настоящия регламент, се добавят в списъка, който се съдържа в приложение I към Регламент (ЕС) № 269/2014.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставен в Брюксел на 12 май 2014 година.

            За Съвета

            Председател

         C. ASHTON

      (1)  ОВ L 78, 17.3.2014 г., стр. 6.

      ПРИЛОЖЕНИЕ

         Списък на лицата и образуванията, посочени в член 1

                  Име

                  Идентифицираща информация

                  Основания

                  Дата на вписване

                  1.

                  Vyacheslav Viktorovich VOLODIN

                  Роден на 4 февруари 1964 г. в Алексеевка, Саратовска област

                  Първи заместник-ръководител на президентската администрация на Русия. Отговорен за надзора върху политическата интеграция на анексираната украинска област Крим в Руската федерация.

                  12.5.2014 г.

                  2.

                  Vladimir SHAMANOV

                  Роден на 15.2.1954 г. в Барнаул

                  Командващ руските десантни войски, генерал-полковник. На високата си длъжност носи отговорност за разполагането на руски десантни сили в Крим.

                  12.5.2014 г.

                  3.

                  Vladimir Nikolaevich PLIGIN

                  Роден на 19.5.1960 г. в Игнатово, Вологодска област, СССР.

                  Председател на Комисията по конституционно право на Думата. Отговорен за улесняване на приемането на законодателство относно анексирането на Крим и Севастопол в Руската федерация.

                  12.5.2014 г.

                  4.

                  Petr Grigorievich JAROSH

                  Изпълняващ длъжността ръководител на бюрото на Федералната служба по миграция за Крим. Отговорен за систематичното издаване по ускорена процедура на руски паспорти за жителите на Крим.

                  12.5.2014 г.

                  5.

                  Oleg Grigorievich KOZYURA

                  Роден на 19.12.1962 г. в Запорожие

                  Изпълняващ длъжността ръководител на бюрото на Федералната служба по миграция за Севастопол. Отговорен за систематичното издаване по ускорена процедура на руски паспорти за жителите на Крим.

                  12.5.2014 г.

                  6.

                  Viacheslav PONOMARIOV

                  Самопровъзгласил се за кмет на Славянск. Ponomarev е призовал Владимир Путин да изпрати руски войски, които да защитят града, и по-късно е поискал от него доставката на оръжие. Хората на Ponomarev са свързани с отвличания (отвлекли са украинската репортерка Irma Krat и репортера за Vice News Simon Ostrovsky, които по-късно бяха освободени, и са задържали военните наблюдатели по Виенския документ на ОССЕ).

                  12.5.2014 г.

                  7.

                  Igor Mykolaiovych BEZLER

                  Роден през 1965 г.

                  Един от ръководителите на самопровъзгласилата се милиция в Горловка. Bezler е поел контрол върху Службата за сигурност на Украйна в сградата на Донецка област и впоследствие е завзел областното управление на Министерството на вътрешните работи в град Горловка. Свързан с Ihor Strielkov, под чието командване според данни на Украинската служба за сигурност е участвал в убийството на народния представител в Общинския съвет на Горловка Volodymyr Rybak.

                  12.5.2014 г.

                  8.

                  Igor KAKIDZYANOV

                  Един от ръководителите на въоръжените сили на провъзгласилата се „Донецка народна република“. Според Pushylin, един от ръководителите на „Донецката народна република“, целта на силите е „защита на народа на“ Донецката народна република „и на териториалната цялост на републиката“.

                  12.5.2014 г.

                  9.

                  Oleg TSARIOV

                  Член на Радата. Публично е призовавал за създаването на Новорусийска федерална република, включваща югоизточните области на Украйна.

                  12.5.2014 г.

                  10.

                  Roman LYAGIN

                  Ръководител на Централната избирателна комисия на „Донецката народна република“. Взел активно участие в организирането на референдума на 11 май за самоопределение на „Донецката народна република“.

                  12.5.2014 г.

                  11.

                  Aleksandr MALYKHIN

                  Ръководител на Централната избирателна комисия на „Луганската народна република“. Взел активно участие в организирането на референдума на 11 май за самоопределение на „Луганската народна република“.

                  12.5.2014 г.

                  12.

                  Natalia Vladimirovna POKLONSKAYA

                  Родена на 18.3.1980 г. в Евпатория.

                  Прокурор на Крим. Активно работи по анексирането на Крим от Русия.

                  12.5.2014 г.

                  13.

                  Igor Sergeievich SHEVCHENKO

                  Изпълняващ длъжността прокурор на Севастопол. Активно работи по анексирането на Севастопол от Русия.

                  12.5.2014 г.

      Образувания:

                  Име

                  Идентифицираща информация

                  Основания

                  Дата на вписване

                  1.

                  PJSC CHERNOMORNEFTEGAZ

                  На 17.3.2014 г.„Парламентът на Крим“ прие резолюция, с която се обявява изземването на активи, принадлежащи на предприятието Chernomorneftegaz, от името на „Република Крим“. По този начин предприятието на практика е конфискувано от „властите“ в Крим.

                  12.5.2014 г.

                  2.

                  FEODOSIA

                  На 17.3.2014 г.„Парламентът на Крим“ прие резолюция, с която се обявява изземването на активи, принадлежащи на предприятието Feodosia, от името на „Република Крим“. По този начин предприятието на практика е конфискувано от „властите“ в Крим.

                  12.5.2014 г.


title: Регламент за изпълнение (ЕС) 2015/274 на Комисията от 19 февруари 2015 година за изменение за 226-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               20.2.2015

               BG

               Официален вестник на Европейския съюз

               L 47/13

         РЕГЛАМЕНТ ЗА ИЗПЪЛНЕНИЕ (ЕС) 2015/274 НА КОМИСИЯТА
   от 19 февруари 2015 година
   за изменение за 226-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:

               (1)

               В приложение I към Регламент (ЕО) № 881/2002 се посочват физическите лица, групите и образуванията, спрямо които се прилага замразяването на средства и икономически ресурси по смисъла на този регламент.

               (2)

               На 10 февруари 2015 г. Комитетът по санкциите към Съвета за сигурност на Организацията на обединените нации (ООН) реши да добави едно физическо лице към списъка на лицата, групите и образуванията, свързани с мрежата на Ал Кайда, спрямо които следва да се прилага замразяването на средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2015 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      В приложение I към Регламент (ЕО) № 881/2002, в категорията „Физически лица“ се добавят следните вписвания:

         „Denis Mamadou Gerhard Cuspert (известен още като Abu Talha al-Almani). Дата на раждане: 18.10.1975 г. Място на раждане: Берлин, Германия. Гражданство: германско. Национален идентификационен номер: 2550439611 (германски национален идентификационен номер, издаден в район Friedrichshain-Kreuzberg на Берлин, издаден на 22.4.2010 г., изтичащ на 21.4.2020 г.). Адрес: Karl-Marx-Str. 210, 12055 Берлин, Германия. Други сведения: а) Физическо описание: цвят на очите: кафяв; цвят на косата: черен; височина: 178 см. Татуировки: BROKEN DREAMS с букви (на гърба) и карта на Африка (върху горната част на дясната ръка); б) Име на бащата: Richard Luc-Giffard; в) Име на майката: Sigrid Cuspert; г) Намиращ се на територия между Сирия и Турция (от януари 2015 г.). Дата на определянето, посочено в член 2а, параграф 4, буква б): 10.2.2015 г.“


title: Регламент за изпълнение (ЕС) 2017/1374 на Съвета от 25 юли 2017 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

text:
               26.7.2017

               BG

               Официален вестник на Европейския съюз

               L 194/1

         РЕГЛАМЕНТ ЗА ИЗПЪЛНЕНИЕ (ЕС) 2017/1374 НА СЪВЕТА
   от 25 юли 2017 година
   за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграфи 1 и 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като имат предвид, че:

               (1)

               На 17 март 2014 г. Съветът прие Регламент (ЕС) № 269/2014.

               (2)

               Съветът направи преглед на вписването за едно лице в приложение I към Регламент (ЕС) № 269/2014. Вписването за това лице следва да бъде изменено.

               (3)

               Поради това приложение I към Регламент (ЕС) № 269/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 269/2014 се изменя съгласно приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 юли 2017 година.

            За Съвета

            Председател

         M. MAASIKAS

      (1)  ОВ L 78, 17.3.2014 г., стр. 6.

      ПРИЛОЖЕНИЕ
      В приложение I към Регламент (ЕС) № 269/2014, в частта „Лица“ вписване № 92 се заменя със следното:

                     Име

                     Идентифицираща информация

                     Основания

                     Дата на вписване

                     „92.

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Дата на раждане: 15.12.1951 г.
                     Място на раждане: Ленинград (Санкт Петербург)

                     Аркадий Ротенберг е известен руски бизнесмен с тесни лични връзки с президента Путин. От март 2014 г. насам Ротенберг или негови дружества са получавали държавни поръчки на обща стойност над 7 милиарда щатски долара. През 2015 г. Ротенберг е начело на годишния списък на изпълнителите на държавни поръчки по стойност на поръчките, след като са му възложени договори на стойност 555 милиарда рубли от руското правителство. Много от тези поръчки са възложени без провеждането на официални състезателни процедури. На 30 януари 2015 г. министър-председателят Дмитрий Медведев подписва указ, с който възлага на дружеството на Ротенберг „Стройгазмонтаж“ поръчка за изграждането на моста през Керченския пролив от Русия до незаконно анексираната Автономна република Крим. Благодарение на тези поръчки, Ротенберг извлича финансова полза от вземащите решения лица в Русия, отговорни за анексирането на Крим или за дестабилизирането на източната част на Украйна.
                     Той е собственик на дружество „Стройгазмонтаж“, получило държавна поръчка за изграждането на моста през Керченския пролив от Русия до незаконно анексираната Автономна република Крим, с което се утвърждава включването ѝ в Руската федерация, което на свой ред допълнително подкопава териториалната цялост на Украйна. Също така през януари 2017 г. „Стройгазмонтаж“ получава държавна поръчка на стойност 17 милиарда рубли за изграждането на железопътна линия по Керченския мост, което отново подкопава в още по-голяма степен териториалната цялост на Украйна.
                     Той е председател на съвета на директорите на издателство „Просвещение“, осъществило по-специално проекта „На децата на Русия: Адрес — Крим“ — кампания за връзки с обществеността, имаща за цел да убеди децата в Крим, че те са вече живеещи в Русия руски граждани — и по този начин е подпомогнал политиката на руското правителство за включване на Крим в Русия.

                     30.7.2014 г.“


title: Регламент за изпълнение (ЕС) 2017/1476 на Комисията от 11 август 2017 година относно класирането на някои стоки в Комбинираната номенклатура

text:
                  17.8.2017

                  BG

                  Официален вестник на Европейския съюз

                  L 211/3

            РЕГЛАМЕНТ ЗА ИЗПЪЛНЕНИЕ (ЕС) 2017/1476 НА КОМИСИЯТА
      от 11 август 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                  (3)

                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 11 август 2017 година.

               За Комисията,

               от името на председателя,

            Stephen QUEST

               Генерален директор

               Генерална дирекция „Данъчно облагане и митнически съюз“

         (1)  ОВ L 269, 10.10.2013 г., стр. 1.

         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

                     Описание на стоките

                     Класиране (код по КН)

                     Основания

                     (1)

                     (2)

                     (3)

                     Продукт (т. нар. „светодиодна стоматологична лампа“), изработен от различни материали, като стъкло, пластмаса и различни метали, и включващ няколко светодиода (LED). Представен е прикрепен към въртящо се рамо. Рамото може да бъде монтирано на стоматологичен стол или напр. на стената или тавана на помещение за стоматологична хирургия.
                     Той е предназначен за осветяване на устната кухина по време на стоматологична процедура. Размерът, цветът и разпръскването на излъчваната светлина са предназначени специално за употреба от стоматолози.
                     Вж. изображението (*1).

                     9405 40 99

                     Класирането се определя въз основа на общи правила 1, 3 в) и 6 за тълкуване на Комбинираната номенклатура и на описанието на кодове по КН 9405 , 9405 40  и 9405 40 99 .
                     Класирането в позиция 9018  като медицински инструмент или апарат се изключва, тъй като от тази позиция се изключват някои елементи от пълното зъболекарско оборудване (например лампи, осигуряващи светлина без сянка), когато те са представени отделно; тези елементи се класират в съответните им позиции (вж. също Обяснителните бележки към Хармонизираната система (ОБХС) за позиция 9018 , част II, подточка ii) и изключението по част II.
                     Продуктът има характеристиките и конструкцията на електрическа лампа/осветително тяло от позиция 9405 , която обхваща електрически специализирани лампи и осветителни тела, които могат да бъдат изработени от всякакви материали и да използват всякакъв светлинен източник (вж. също Обяснителните бележки към Хармонизираната система за позиция 9405 , част I.
                     Следователно продуктът, който се състои от различни материали, нито един от които не придава основния му характер, трябва да бъде класиран в код по КН 9405 40 99  като други електрически лампи и осветителни тела от други материали, различни от пластмаси.

            (*1)  Изображението е само за информация.


title: Регламент за изпълнение (ЕС) № 554/2012 на Комисията от 19 юни 2012 година относно класирането на някои стоки в Комбинираната номенклатура

text:
               27.6.2012

               BG

               Официален вестник на Европейския съюз

               L 166/20

         РЕГЛАМЕНТ ЗА ИЗПЪЛНЕНИЕ (ЕС) № 554/2012 НА КОМИСИЯТА
   от 19 юни 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 юни 2012 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Декоративна клонка, състояща се от изкуствени цветя (коледни звезди), листа и плодове (иглолистни клончета и зърнести плодове). Изработена от брокатен плат, пластмаса и метална тел.
                  Продуктът се използва като украса за свещи. Представя се без свещ и без свещник.

                      (1) Виж изображението.

                  6702 90 00

                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 6702 и 6702 90 00.
                  Клонката не следва да се разглежда като артикул за празненства по позиция 9505, тъй като не е проектирана, създадена и разпознаваема изключително като артикул за празненства. Тя не съдържа щампи, украси, символи или надписи и съответно не се използва за определен празник (виж също обяснителните бележки към позиция 9505).
                  Следователно класиране в позиция 9505 като артикул за празненства се изключва.
                  Следва да се класира по код по КН 6702 90 00 като артикул, изработен от изкуствени цветя, листа и плодове от други материали.

         (1)  Изображението е само информативно.


title: Регламент за изпълнение (ЕС) № 1204/2011 на Комисията от 18 ноември 2011 година относно класирането на някои стоки в Комбинираната номенклатура

text:
               23.11.2011

               BG

               Официален вестник на Европейския съюз

               L 305/14

         РЕГЛАМЕНТ ЗА ИЗПЪЛНЕНИЕ (ЕС) № 1204/2011 НА КОМИСИЯТА
   от 18 ноември 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).

               (5)

               Комитетът по Митническия кодекс не е изразил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 ноември 2011 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987, стр. 1.

      (2)  ОВ L 302, 19.10.1992, стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                              1.

                              Ръчно, сменяемо приспособление, състоящо се от импулсна лампа, леща, бутон за задействане и светлинен индикатор (т.нар. „наконечник с интензивна импулсна светлина (IPL)“.
                              Приспособлението генерира интензивна импулсна светлина с различна широчина на импулса, достигаща до 100 ms, с дължина на вълната 650-1 200 nm, размер на светлинното петно 16 x 46 mm и максимална плътност на потока 45 J/cm2.
                              То работи само в комбинация с машина („основно устройство“), от която му се подават захранване, сигнали за управление и охлаждаща течност. „Основното устройство“ се състои от електрозахранване, блок за управление с дисплей и охлаждащо устройство. То може да работи и с „лазерни наконечници“.
                              Когато е свързано с „основното устройство“, приспособлението се използва за специфични козметични процедури, например за трайно премахване на окосмяването.

                  8543 90 00

                  Класирането се определя от Общи правила 1 и 6 за тълкуване на Комбинираната номенклатура, забележка 2, буква б) към раздел XVI и от описанието на кодове по КН 8543 и 8543 90 00.
                  Тъй като генерираната от импулсната лампа интензивна импулсна светлина не е лазерен лъч, се изключва класиране в позиция 9013 като лазер.
                  Предвид характеристиките и обективните му свойства, а именно конструкцията му от електронно естество, приспособлението не е сходно на сменяем инструмент (вж. забележка 1, буква о) към раздел XVI). Когато работи съвместно с „основното устройство“, приспособлението се определя като машина, изпълняваща специфична функция, неупомената, нито включена другаде в глава 85.
                  Приспособлението е от основно значение за работата на машината, тъй като машината не може да функционира без него.
                  Поради това приспособлението следва да бъде класирано в код по КН 8543 90 00 като част за други електрически машини и апарати със специфична функция, неупоменати, нито включени другаде в глава 85.

                              2.

                              Ръчно, сменяемо приспособление, състоящо се от твърдотелен лазер, леща, превключвател за избор на размера на светлинното петно и бутон за задействане (така нареченият „лазерен наконечник“).
                              Устройството генерира лазерно лъчение с различна широчина на импулса, достигаща до 100 ms, с дължина на вълната 1 064 nm, регулируем размер на светлинното петно с диаметър 1, 5, 3, 6 и 9 mm и максимална плътност на потока 700 J/cm2.
                              То работи само в комбинация с машина („основно устройство“), от която му се подават захранване, сигнали за управление и охлаждаща течност. „Основното устройство“ се състои от електрозахранване, блок за управление с дисплей и охлаждащо устройство. То може да работи и с „наконечници за интензивна импулсна светлина (IPL)“.
                              Когато е свързано с „основното устройство“, приспособлението се използва конкретно за козметично лечение на разширени вени на краката.

                  8543 90 00

                  Класирането се определя от Общи правила 1 и 6 за тълкуване на Комбинираната номенклатура, забележка 2, буква б) към раздел XVI и от описанието на кодове по КН 8543 и 8543 90 00.
                  Тъй като лазерът е специално проектиран да генерира лазерно лъчение с определени широчина на импулса и размери на светлинното петно, приспособлението е адаптирано за изпълнение на специфична функция. Когато работи съвместно с „основното устройство“, приспособлението се определя като машина, изпълняваща специфична функция, неупомената, нито включена другаде в глава 85.
                  Следователно се изключва класиране в позиция 9013 като лазер (вж. също Обяснителните бележки към ХС за позиция 9013, параграф 2, четвърта алинея).
                  Предвид характеристиките и обективните му свойства, а именно конструкцията му от електронно естество, приспособлението не е сходно на сменяем инструмент (вж. забележка 1, буква о) към раздел XVI).
                  Приспособлението е от основно значение за работата на машината, тъй като машината не може да функционира без него.
                  Поради това приспособлението следва да бъде класирано в код по КН 8543 90 00 като част за други електрически машини и апарати със специфична функция, неупоменати, нито включени другаде в глава 85.


title: Регламент за изпълнение (ЕС) № 586/2014 на Комисията от 2 юни 2014 година за дерогация от Регламент (ЕО) № 1967/2006 на Съвета по отношение на забраната за риболов над защитени местообитания, минималното разстояние от брега и дълбочината за риболов с траулери с мрежи „gangui“ в определени териториални води на Франция (Provence-Alpes-Côte d'Azur)

text:
               3.6.2014

               BG

               Официален вестник на Европейския съюз

               L 164/10

         РЕГЛАМЕНТ ЗА ИЗПЪЛНЕНИЕ (ЕС) № 586/2014 НА КОМИСИЯТА
   от 2 юни 2014 година
   за дерогация от Регламент (ЕО) № 1967/2006 на Съвета по отношение на забраната за риболов над защитени местообитания, минималното разстояние от брега и дълбочината за риболов с траулери с мрежи „gangui“ в определени териториални води на Франция (Provence-Alpes-Côte d'Azur)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море (1), и по-специално член 4, параграф 5 и член 13, параграфи 5 и 10 от него,
   като има предвид, че:

               (1)

               В член 4, параграф 1 от Регламент (ЕО) № 1967/2006 се забранява риболовът с тралове, драги, мрежи гъргър, лодкови грибове, брегови грибове или подобен род мрежи над пластовете с морска трева и по-специално над пластовете с Posidonia oceanica или други морски явнобрачни растения.

               (2)

               Комисията може да позволи дерогация от член 4, параграф 1 от Регламент (ЕО) № 1967/2006, ако са изпълнени условията по член 4, параграф 5.

               (3)

               С член 13, параграф 1 от Регламент (ЕО) № 1967/2006 се забранява използването на теглени съоръжения на 3 морски мили от брега или в рамките на 50-метровата изобата — там, където тази дълбочина се достига на по-късо разстояние от брега.

               (4)

               По искане на държава членка Комисията може да позволи дерогация от член 13, параграф 1 от Регламент (ЕО) № 1967/2006, ако са изпълнени условията по член 13, параграфи 5 и 9.

               (5)

               На 18 май 2011 г. Комисията получи искане от Франция за дерогация от член 4, параграф 1, първа алинея, от член 13, параграф 1, първа алинея и от член 13, параграф 2 от посочения регламент по отношение на използването на траулери с мрежи „gangui“ в определени морски зони от териториалните води на Франция — над пластовете с морска трева на растението Posidonia oceanica и в рамките на 3 морски мили от брега, независимо от дълбочината.

               (6)

               Франция предостави актуална научно-техническа обосновка за дерогацията.

               (7)

               На своята пленарна сесия, проведена между 11 и 15 юли 2011 г., Научният, технически и икономически комитет по рибарство (НТИКР) разгледа поисканата от Франция дерогация и свързания с нея проект на план за управление.

               (8)

               Поисканите от Франция дерогации отговарят на условията, посочени в член 4, параграф 5 и член 13, параграфи 5 и 9 от Регламент (ЕО) № 1967/2006.

               (9)

               В съответствие с член 4, параграф 5, първа алинея от Регламент (ЕО) № 1967/2006 искането се отнася до риболовните дейности, традиционно извършвани над пластовете от Posidoniа от плавателни съдове с габаритна дължина до 12 m, мощност на двигателя до 85 kW и с дънно теглени мрежи.

               (10)

               В съответствие с изискванията на член 4, параграф 5, първа алинея, подточки ii) и iii) от Регламент (ЕО) № 1967/2006 съответните риболовни дейности засягат приблизително 27,5 % от зоната, покрита с пластове морска трева на растението Posidonia oceanica, в рамките на зоната, обхваната от плана за управление, и 9 % от пластове морска трева в териториалните води на Франция.

               (11)

               Съществуват специфични географски ограничения, обусловени от малкия размер на континенталния шелф.

               (12)

               Риболовът не оказва значително въздействие върху морската среда.

               (13)

               Поисканата от Франция дерогация се отнася до ограничен брой плавателни съдове — общо 36.

               (14)

               Риболовните дейности, които се извършват с траулери с мрежи „gangui“, обхващат широко разнообразие от видове, които съответстват на екологична ниша; използването на други риболовни уреди при тези риболовни дейности не води до такъв състав на улова, най-вече по отношение на броя уловени видове. Поради това риболовните дейности не могат да се извършват с други уреди.

               (15)

               Планът за управление гарантира, че в бъдеще риболовното усилие няма да се увеличи, тъй като разрешенията за риболов ще се издават само за посочените 36 плавателни съда с общо усилие от 1 745 kW, които вече имат разрешение за риболов от Франция.

               (16)

               Искането се отнася за плавателни съдове, които имат записи на риболовна дейност от над пет години и провеждат операции съгласно плана за управление, приет от Франция на 15 април 2014 г. (2) в съответствие с член 19, параграф 2 от Регламент (ЕО) № 1967/2006.

               (17)

               Тези плавателни съдове са включени в списък, съобщен на Комисията в съответствие с изискванията на член 13, параграф 9 от Регламент (ЕО) № 1967/2006.

               (18)

               Съответните риболовни дейности отговарят на изискванията по член 4, член 8, параграф 1, буква з) и член 9, параграф 3 от Регламент (ЕО) № 1967/2006.

               (19)

               Съответните риболовни дейности отговарят на изискванията за записване, посочени в член 14 от Регламент (ЕО) № 1224/2009 на Съвета (3).

               (20)

               Съответните риболовни дейности не възпрепятстват дейностите на плавателните съдове, които използват риболовни уреди, различни от тралове, грибове или сходни теглени мрежи.

               (21)

               Дейността на траулерите с мрежи „gangui“ е регламентирана във френския план за управление, така че да гарантира, че уловът на видовете, посочени в приложение III към Регламент (ЕО) № 1967/2006, е минимален.

               (22)

               Траулерите с мрежи „gangui“ не се използват за главоноги.

               (23)

               Френският план за управление включва мерки за наблюдение на риболовните дейности, както е предвидено в член 4, параграф 5, пета алинея и в член 13, параграф 9, трета алинея от Регламент (ЕО) № 1967/2006.

               (24)

               Поради това исканите дерогации следва да бъдат предоставени.

               (25)

               Съгласно плана за наблюдение, предвиден в нейния план за управление, Франция следва да изпрати на Комисията доклад в установения срок.

               (26)

               Следва да се определи ограничение на срока на дерогацията, за да могат да бъдат предприети бързи коригиращи мерки за управление, в случай че в доклада до Комисията се съдържат данни за незадоволителен природозащитен статус на експлоатирания запас, като същевременно се предвиди възможност за оптимизиране на научната база с цел подобряване на плана за управление.

               (27)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Дерогации
   Член 4, параграф 1 и член 13, параграфи 1 и 2 от Регламент (ЕО) № 1967/2006 не се прилагат по отношение на териториалните води на Франция в близост до крайбрежието на региона Provence-Alpes-Côte d'Azur за траулери с мрежи „gangui“:

               а)

               които носят регистрационния номер, посочен във френския план за управление;

               б)

               които имат записи на риболовна дейност от над пет години и за които не се предвижда бъдещо увеличаване на използваното риболовно усилие; и

               в)

               които притежават разрешение за риболов и провеждат операции съгласно плана за управление, приет от Франция в съответствие с член 19, параграф 2 от Регламент (ЕО) № 1967/2006.

         Член 2
   План за наблюдение и докладване
   В срок от три години от влизането в сила на настоящия регламент Франция изпраща на Комисията доклад, изготвен в съответствие с плана за наблюдение, който се съдържа в плана за управление, посочен в член 1, буква в)
   Член 3
   Влизане в сила и срок на прилагане
   Настоящият регламент влиза в сила на третия ден след деня на публикуването му в Официален вестник на Европейския съюз.

   Той се прилага до 6 юни 2017 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 юни 2014 година.

            За Комисията

            Председател

         José Manuel BARROSO

      (1)  ОВ L 36, 8.2.2007 г., стр. 6.

      (2)  Вж. JORF (Официален вестник на Френската република) № 0101, 30.4.2014 г., стр. 7452.

      (3)  Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (ОВ L 343, 22.12.2009 г., стр. 1).


title: Регламент за изпълнение (ЕС) № 1140/2012 на Комисията от 28 ноември 2012 година за одобрение на промени, които не са минимални, в спецификацията на название, вписано в регистъра на защитените наименования за произход и на защитените географски указания [Coppia Ferrarese (ЗГУ)]

text:
               4.12.2012

               BG

               Официален вестник на Европейския съюз

               L 332/8

         РЕГЛАМЕНТ ЗА ИЗПЪЛНЕНИЕ (ЕС) № 1140/2012 НА КОМИСИЯТА
   от 28 ноември 2012 година
   за одобрение на промени, които не са минимални, в спецификацията на название, вписано в регистъра на защитените наименования за произход и на защитените географски указания [Coppia Ferrarese (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Италия за одобрение на промените в някои елементи от спецификацията на защитеното географско указание „Coppia Ferrarese“, регистрирано по силата на Регламент (ЕО) № 2400/96 на Комисията (2), изменен с Регламент (ЕО) № 2036/2001 (3).

               (2)

               Предвид това, че по смисъла на член 9 от Регламент (ЕО) № 510/2006 въпросните промени не са минимални, Комисията публикува в Официален вестник на Европейския съюз
                   (4) заявката за промени в съответствие с член 6, параграф 2, първа алинея от горепосочения регламент. Тъй като Комисията не е получила възражения съгласно член 7 от Регламент (ЕО) № 510/2006, промените следва да бъдат одобрени,

         ПРИЕ НАСТОЯЩИЯ РЕГЛАМЕНТ:
   Член 1
   Одобряват се публикуваните в Официален вестник на Европейския съюз промени в спецификацията, свързана с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2012 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ L 327, 18.12.1996 г., стр. 11.

      (3)  ОВ L 275, 18.10.2001 г., стр. 9.

      (4)  ОВ C 75, 14.3.2012 г., стр. 13.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 2.4.   Хляб, тестени изделия, сладкарски и захарни изделия

      ИТАЛИЯ
      Coppia Ferrarese (ЗГУ)


title: Регламент за изпълнение (ЕС) 2015/52 на Комисията от 14 януари 2015 година за изменение на Регламент (ЕС) № 686/2012 по отношение на държавата членка докладчик за активното вещество мекопроп-P  Текст от значение за ЕИП

text:
               15.1.2015

               BG

               Официален вестник на Европейския съюз

               L 9/27

         РЕГЛАМЕНТ ЗА ИЗПЪЛНЕНИЕ (ЕС) 2015/52 НА КОМИСИЯТА
   от 14 януари 2015 година
   за изменение на Регламент (ЕС) № 686/2012 по отношение на държавата членка докладчик за активното вещество мекопроп-P
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 19 от него,
   като има предвид, че:

               (1)

               Съгласно Регламент за изпълнение (ЕС) № 686/2012 на Комисията (2) за оценката на всяко активно вещество се разпределя на държава членка докладчик и държава членка съдокладчик. По искане на заявителя и със съгласието на съответните държави членки се счита за необходимо да се промени държавата членка, определена за докладчик за мекопроп-P, като се запази балансът при разпределението на отговорностите и работата между държавите членки. От сега нататък Обединеното кралство следва да отговаря за оценката за целите на процедурите по подновяване по отношение на мекопроп-P.

               (2)

               Поради това Регламент за изпълнение (ЕС) № 686/2012 следва да бъде съответно изменен.

               (3)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент за изпълнение (ЕС) № 686/2012 вписването относно активното вещество мекопроп-P се заменя със следното:

                  Активно вещество

                  Държава членка докладчик

                  Държава членка съдокладчик

                  „Мекопроп-Р

                  Обединено кралство

                  IE“

   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Настоящият регламент е задължителен в своята цялост и се прилага пряко във всички държави членки.

      Съставено в Брюксел на 14 януари 2015 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 686/2012 на Комисията от 26 юли 2012 г. за разпределяне между държавите членки, за целите на процедурата по подновяване, на оценките на активните вещества, за които срокът на валидност на одобрението изтича най-късно на 31 декември 2018 г. (ОВ L 200, 27.7.2012 г., стр. 5).